Forslag+til+artikel

=**Rå og sprøde non-profit grøntsager**=

8 kg økologiske grøntsager for en hund. Bliv medlem af Københavns Fødevarefællesskab og hent en pose friske grøntsager hver onsdag.
»Der er tit en ny rodfrugt med i posen, og det inspirerer til at prøve andre retter, end de sædvanlige«, siger Klara, et af medlemmerne i fællesskabet. Det er en fordel, at grøntsagerne bliver leveret direkte fra lokal producent til bruger. Det giver friske råvarer i køkkenet, der holder længere end det grønne i plastikposer fra supermarkedet.

Den frivillige non-profitorganisation Københavns Fødevarefællesskab har siden 2009 formidlet lokalt dyrkede råvarer til medlemmerne. For en måneds tid siden åbnede afdelingen i Nordvest, og i dag har organisationen mere end 1.000 medlemmer, der alle lægger tre timers arbejdskraft om måneden.

»Folk kan godt lide, at de ved, hvor tingene kommer fra. Desuden har vi længe hørt om klimaproblemerne. Her kan man gøre noget rent praktisk og samtidig få økologiske grøntsager til en fair pris«, siger formand for Københavns Fødevarefællesskab Mette Hansen.

Onsdage mellem kl. 16 og 18 kan du melde dig ind i fællesskabet og bestille din første pose. Som regel er der også et par poser til løssalg, så du kan få en med hjem første gang, du kommer. I Nordvest holder vi til på Dortheavej 61, 1. sal. Ungdomshuset lægger lokaler og køkken til, hvor vi laver smagsprøver.

Onsdag den 2. marts holder Nordvestafdelingen intro-aften med fællesspisning fra kl. 18. Kom og hør om fællesskabet og de sunde råvarer og klik ind på hjemmesiden www.kbhff.dk, hvor du kan læse mere og se, hvad der er i ugens pose.

(Janne)